Константин Балмонт
От какво ми е душно? От какво ми е скучно?…

Превод от руски: Андрей Андреев, 1993

chitanka.info

От какво ми е душно? От какво ми е скучно?

Аз изстинах към всяка мечта.

Монотонен животът, дните — равни, беззвучни,

а пред мене лежи пропастта.

Само миг, само крачка, и навек ще изчезна.

Сам — без хора, без огън, без мрак.

И защо ли се бавя пред последната бездна?

И не бързам към другия бряг?

Аз не съм оня весел полубог или гений

на възвишена горда мечта.

Аз съм мрачен заложник, аз съм скръбният пленник,

а пред мене лежи пропастта.

Само миг, само крачка за душата остават

и ще легне дълбока тъма.

Уморен от въпроси, аз сега съжалявам,

че живях върху тази земя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.